మహాకాళి గుహలు

మహాకాళి గుహలు 1 వ శతాబ్దం BCE, 6 వ శతాబ్దం CE మధ్య రాతిలో తొలిచి నిర్మించిన 19 స్మారక కట్టడాలు. వీటిని కొండివిట్ గుహలు అనికూడా అంటారు. 

ఈ బౌద్ధ ఆశ్రమం ముంబై నగరపు తూర్పు శివారు అంధేరీలో ఉంది. ఈ స్మారక కట్టడంలో రెండు సమూహాల రాతి గుహలున్నాయి -వాయవ్యంలో 4 గుహలు, ఆగ్నేయంలో 15 గుహలు ఉన్నాయి. చాలా గుహలను నల్ల బసాల్ట్ రాళ్ళ నుండి చెక్కారు. 

వీటిలో చాల గుహలు విహారాలు, సన్యాసుల నివాసాలూ కాగా, ఆగ్నేయం లోని 9 వ గుహ చైత్యం. వాయవ్యం లోని గుహలను 4-5 శతాబ్దాల్లో చెక్కారు. ఆగ్నేయం లోని గుహలు అంతకు ముందువి. ఈ రాళ్ళలో నీళ్ళ తొట్లుకూడా తొలిచి ఉన్నాయి. 

గుహ-9 ఈ గుహలన్నిటి లోకీ పెద్దది. ఇందులో బుద్ధుని జీవిత చరిత్రకు సంబంధించి 7 చిత్రాలున్నాయి. అయితే ఇవన్నీ విరిగిపోయి ఉన్నాయి.

జోగేశ్వరి-విఖ్రోలి లింకు రోడ్డుకు, SEEPZ కూ మధ్య ఉన్న జంక్షను వద్ద ఈ గుహలు ఉన్నాయి. ఈ గుహలనూ అంధేరి కుర్లా రోడ్డునూ కలిపే రోడ్డుకు ఈ గుహల పేరిట మహాకాళి రోడ్డు అనే పేరు వచ్చింది.ఈ గుహలు ఒక కొండ పైన ఉన్నాయి. 

రవాణా సౌకర్యాలు 
జోగెశ్వరి -విఖ్రోలి లింక్ రోడ్, సెపెజ్ల మధ్య జంక్షన్ సమీపంలో ఉంది. బస్సు సౌకర్యము కలదు
మూలాలు 

వర్గం:భారతదేశం లోని గుహలు